Aodoù ar c'hornôg 'zo kaerañ lodenn deus Iwerzhon, sur 'walc'h. En tu all da c'hGalway 'mañ ar C'Honnemara, ur vro TAOUARC'HEK ha dindan lanneier. Lennoù ha menezioù zo ivez, evel an Twelve Bens, seiz kant metr bennak a uhelder. Start eo ar vuhez eno rak paour eo an douar. An dud a vev diwar tennañ TAOUARC'H d'ober tan, diwar sevel deñved ha muioc'h-mui diwar AN DOURISTELEZH. Leun-kouch eo straedoù kêr Galway pa zegouezhomp eno  ha gwell eo ganeomp tec'hout rak AN ENGROEZ, war-du ar c'hornôg. Mont a reomp gant hent an aod, dre Roundstone ha Carna, betek Letterfrack, 'lec'h 'mañ Park ar C'Honnemara. Pignat a reomp gant an Diamond Hill (Menez an Diamant). Serzh eo ar grapenn hag avel zo war ar c'hrec'h ! Met pegen kaer eo ar gwel war ar mor, an aod, ar menezioù ! Poent eo distreiñ d'an traoñ, ar vrumenn zo o sevel ha feson c'hlav zo ganti. An amzer a cheñch buan en Iwerzhon, un tamm evel 'ba Breizh !